text: [{"text_idx": "#000001", "text": "Na ujo\u0302ng sudeue\u0308ng meulinteue\u0308ng manyang"}, {"text_idx": "#000002", "text": "Bine\u0300h tanjo\u0302ng nyan gunong teumiga..."}, {"text_idx": "#000003", "text": "Poteu Meureuho\u0302m di sinan makam"}, {"text_idx": "#000004", "text": "Ureue\u0308ng ba Islam u naggroe\u0308 daya"}, {"text_idx": "#000005", "text": "Tie\u0308b buleue\u0308n haji na peuringatan"}, {"text_idx": "#000006", "text": "Qanun ngo\u0308n reusam geutubai raja"}, {"text_idx": "#000007", "text": "Adat seumuleue\u0308ng jameun saboh nyan"}, {"text_idx": "#000008", "text": "Teutap hai rakan sipanyang masa..."}, {"text_idx": "#000009", "text": "ACHEHNETWORK.COM - Lirik lagu Ace\u0300h nyang that meusaneut nyan mendeskripsikan teuntang Lamno, Aceh Jaya, nyan ko\u0308n cuma sikada lirik lagu manto\u0308ng . Pue\u0308 nyang geupeugah teuntang jeurat Poteu Meureuho\u0302m ngo\u0308n adat seumuleue\u0308ng cit beuto\u0302i-beuto\u0302i na side\u0301h, di Lamno, Ace\u0300h Jaya."}, {"text_idx": "#000010", "text": "Ka geupeubue\u0308t adat nyan dari jameun ko\u0308n , seumuleue\u0308ng atawa seumeunap\nmanto\u0308ng geupeugo\u0308t sampe\u0301 uroe\u0308 nyoe\u0308. Tie\u0308b buleue\u0308n Aji, bak uroe\u0308 raya Aji pho\u0302n Sabe\u0301 geupeugo\u0308t acara tradisi seumuleue\u0308ng atawa seumeunap nyan. Jinoe\u0308, nyang geupeuseumuleueng nyan nakeuh Teuku Raja Saifullah, turo\u0302nan keuseuneulheue\u0308h nibak Sultan Alaidin Riayatsyah."}, {"text_idx": "#000011", "text": "\u201cSeubagoe\u0308 peuware\u0301h Sultan Alaidin Riayatsyah, tradisi nyan teutap geupeutheun. Nyoe\u0308 tradisi Ace\u0300h, tradisi nyang ka ude\u0301p nibak jameun ko\u0308n. Lage\u0300e\u0308 kheun haba peupatah, bansa nyang raye\u0302k ngo\u0308n muliya nakeug bansa nyang te\u0301m peuyum seujarahgeuh,\u201d kheun Teuku Raja Saifullah Alaidin Riayat Syah."}, {"text_idx": "#000014", "text": "Lage\u0300e\u0308 meutule\u0301h lam seujarah, Portuge\u0301h ka na blah ro\u0308t barat Keurajeue\u0308n Ace\u0300h yo\u0302h jameun. Portuge\u0301h jineuk jale\u0301n hubo\u0302ngan ngo\u0308n nanggroe\u0308 Keuluwang nyang geupimpe\u0301n le\u0301 Dato\u0302k Pahlawan. Tujuwan awak Portuge\u0301h cit jineuk kuwasaunt dabeue\u0308h-dabeue\u0308h lage\u0300e\u0308 lada, bungong lawang, tube\u0300e\u0308, ngo\u0308n nilam komiditi utama Nanggroe\u0308 Lamno."}, {"text_idx": "#000016", "text": "Sultan Inayat Syah nyang susah that hate\u0301geuh geudeungo\u0308 haba bahawa Portuge\u0301h ka jiiko\u0302t jampu adat ngo\u0308n qanun nanggroe\u0308 Keuluwang, geumita cara unto\u0302k geupeuseuleusoe\u0308 nyan."}, {"text_idx": "#000019", "text": "\u201cmeuribe\u0300e\u0308 droe\u0308 teuntara Portuge\u0301h jiduko\u0302ng Dato\u0302k Pahlawan. Prang raya pih hana pat e\u0300lak le\u0301. Dudoe\u0308, Sultan Alaidin meuhase\u0301 geucok nanggroe\u0308 Keuluwang. Dato\u0302k Pahlawan geudrop meusigo\u0308 ngo\u0308n teuntra Portuge\u0301h. Lheue\u0308h nyan Dato\u0302k Pahlawan geubina, Dato\u0302k Pahlawan teutap geujo\u0302k lom mandat unto\u0302k geupimpe\u0301n lom nanggroe\u0308 Keuluwang. Na cit teuntara Portuge\u0301h nyang manto\u0308ng tinggai jimeukawe\u0301n ngo\u0308n ureue\u0308ng ino\u0308ng bak teumpat nyan. Meusabab nyan keuh pho\u0302n asai si mata biru di Lamno,\u201d geupeugah le\u0301 Teuku Raja Saifullah."}, {"text_idx": "#000023", "text": "Jeue\u0308t takheun bahawa adat peuangke\u0300e\u0308 nyang geu peusijue\u0308k, peusuleue\u0308ng, peuneunap, lam keu-are\u0301fan Ace\u0300h mula pho\u0302n nibak Sultan Alaidin nyang geulakab Poteu Meureuho\u0302m. Hai nyan lheue\u0308h nyan geutule\u0301h lam saboh hadih maja:"}, {"text_idx": "#000024", "text": "Lam tradisi seumuleue\u0308ng, geupeugah le\u0301 Teuku Raja Saifullah, ayah geupeusuleue\u0308ng bu aneuk. Bak wate\u0300e\u0308 nyan, Sultan Inayat Syah geupeusuleue\u0308ng Sultan Alaidin geubantu le\u0301 duwa droe\u0308 dayang keurajeue\u0308n. Hai nyan geukalo\u0308n le\u0301 awak raye\u0302k lam keurajeue\u0308n, lage\u0300e\u0308 mufti, kadhi maliko\u0302n ade\u0301, panglima prang, kaway luwa, kaway dalam, dan ban mandum keuluwarga turo\u0302nan-turo\u0302nan Raja-raja bak masa nyan."}, {"text_idx": "#000025", "text": "Seumuleue\u0308ng jameun jinoe\u0308 ko\u0308n le\u0301 peuangke\u0300e\u0308 raja, tapi unto\u0302k geupeuhude\u0301p tradisi adat nyang tom na. Teuku Raja Saifullah wate\u0300e\u0308 acara seumuleueng kadang-kadang dikeue\u0308 Gubernur/Wagub, Bupati, Wali Nnggroe\u0308, dan peureute\u0301 waki rakyat."}, {"text_idx": "#000026", "text": "\u201cureue\u0308ng nyan mandum jeue\u0308t jame\u0300e\u0308 ago\u0302ng lam prose\u0300si Seumuleue\u0308ng nyan,\u201d geupeugah le\u0301 Teuku Raja Saifullah"}, {"text_idx": "#000027", "text": "Harapan Raja Saifullah, tradisi nyan beuteutap geujaga dan geuhiro\u0308. Beugi Raja Saifullah, tradisi Ace\u0300h ibarat roh nyang manto\u0308ng ude\u0301b lam tubo\u0302h tie\u0308b aneuk-aneuk Ace\u0300h hingga teutap suwah geubri nap'ah ngat ude\u0300b sabe\u0301."}, {"text_idx": "#000028", "text": "\u201cmiseue\u0308 singo\u0308h mate\u0301 lo\u0302n, na due\u0308k pakat raye\u0302k unto\u0302k geupile\u0301h keulayi soe\u0308 nyang gantoe\u0308 seumuleue\u0308ng ngo\u0308n seumeunap,\u201d kheun Teuku Raja Saifullah Alaidin Riayat Syah."}, {"text_idx": "#000030", "text": "Hai nyan keuh nyang jeue\u0308t keu mustahe\u0301 meukawe\u0301n duwageuh, teuma dudoe\u0308 Dalikha, meukawe\u0301n ngo\u0308n Male\u0301m Panyang."}, {"text_idx": "#000032", "text": "Kareuna lumpoe\u0308 geuh hingga geujak meungembara geurumpok ngo\u0308n Putroe Bungsu, sang-sang, bak wate\u0300e\u0308 geumanoe\u0308 bak saboh kulam geuteumeung o\u0302k sidroe\u0308 putroe\u0308. Putroe\u0308 kerajeue\u0308n Antara (lange\u0300t) nyan, nakeuh aneuk tulo\u0302t nibak Raja Din, geulumpoe\u0308 cit meusigo\u0308 ngo\u0308n nyan gobnyan jikeulile\u0301ng le\u0301 uleue\u0308. Hana tre\u0301p lheue\u0308h nyan, Male\u0301m Diwa, nyang jeue\u0308t geuubah wujud geuh jeue\u0308t keu eungko\u0302t, geumeulangue\u0308-langue\u0308 lam kulam bak Putroe\u0308 Bungsu manoe\u0308 ngo\u0308n dayanggeuh."}, {"text_idx": "#000033", "text": "Paneuk calitra,Male\u0301m Diwa geucue\u0308 meuneungui Putroe\u0308 hingga Putroe\u0308 Bungsu han jeue\u0308t le\u0301 geupo\u0308 u Antara.\nLheue\u0308h nyan geumeuturi duwageuh, hana tre\u0301p lheue\u0308h nyan geumeukawe\u0301n teuk duwageuh."}, {"text_idx": "#000034", "text": "Ureue\u0308ng nyan duwageuh geudue\u0308k di Male\u0301m Jawa, bak gampo\u0302ng Mak Male\u0301m Diwa, gampo\u0302ng nyan toe\u0308 ngo\u0308n Piadah. Hingga na sidroe\u0308 aneuk agam nyang geubo\u0302h nan Ahmat. 'Oh wate\u0300e\u0308 ka raye\u0302k, si Ahmat jeue\u0308t keu ureue\u0308ng nyang akaijih that bingke\u0300ng ngo\u0308n bro\u0302k akai. Na tom bak saboh uroe\u0308 jipoh Makchikjih, hingga hana pah le\u0301 hubo\u0302ngan antara Makchik ngo\u0308n meulinte\u0300e\u0308-geuh (Peureumoh Male\u0301m Diwa)."}, {"text_idx": "#000035", "text": "Bak saboh uroe\u0308, bak wate\u0300e\u0308 si Amat teungo\u0308h jimeu'e\u0301n,hana jisaja jiteumeung meuneungui po\u0308 makjih nyang geusom le\u0301 ayahjih (Male\u0301m Diwa). Putroe\u0308 Bungsupih geucok laju baje\u0300e\u0308 nyan bak jaroe\u0308 si Amat, kareuna ka bosan bak geupike\u0301 keu ude\u0301p nyan dan that riho\u0302n keu ayahgeuh di keurajeue\u0308n Antara hingga geupo\u0308 laju geuwoe\u0308 keude\u0301h u Antara meusigo\u0308 geupeupo\u0308 aneukgeuh (si Amat)."}, {"text_idx": "#000036", "text": "di Male\u0301m Diwa, nyang ka rap tie\u0308p uroe\u0308 sibo\u0302k peulo\u0302t manok hana di rumoh wate\u0300e\u0308 keujadian nyan, teutapi hana tre\u0301p lheue\u0308h nyan deuh geukalo\u0308n Putroe\u0308 Bungsu ka meulayang-layang di andara ngo\u0308n aneukgeuh. Male\u0301m Diwa cuma sikada deuh meudeungo\u0308 nasihat keuseuneulheue\u0308h peurumohgeuh,\n\"Lheue\u0308h lhe\u0300e\u0308 go\u0308 keumeukoh,droe\u0308neuh suwah neujak tue\u0308ng lo\u0302n, meuhan lo\u0302n geupeukawe\u0301n ngo\u0308n ureue\u0308ng lae\u0301n\"."}, {"text_idx": "#000037", "text": "\"Seumeuntara nyoe\u0308 neujak u Nata di sinan droe\u0308neuh meukawe\u0301n ngo\u0308n Putroe\u0308 Alo\u0302ih, teutapi beuleuheue\u0308n-leuheue\u0308n, meuhan droe\u0308neuh teukapa riho\u0302n keu wajah cidah Putroe\u0308 Meureundam Diwi.\""}, {"text_idx": "#000038", "text": "Hingga Male\u0301m Diwa geujak u Nata geubantu le\u0301 Dalikha ngo\u0308n lakoe\u0308 Dalikha Male\u0301m Panyang. Peuduka Lila, raja di Nata, geumeunyeurah keu gige\u0300h ngo\u0308n beuhe\u0302 keu ban lhe\u0300e\u0308 droe\u0308 ureue\u0308ng nyan. Teutapi Putroe\u0308 Alo\u0302ih teutap han taklo\u0302k. Di keue\u0308 tingkap jure\u0300e\u0308 Putroe\u0308 Alo\u0302ih jitimoh sibak bak pineung nyang that manyang. Di ateue\u0308h meugantung duwa boh boh pineung, saboh boh jih meuh nyang saboh teuk boh jih suwasa.\nSoe\u0308 beuranggasoe\u0308 nyang jeue\u0308t po\u0308t boh pineung nyan geupeukawe\u0301n ngo\u0308n Putroe\u0308 Alo\u0302ih."}, {"text_idx": "#000039", "text": "Sampe\u0301 wate\u0300e\u0308 nyan ka na 99 agam nyang mate\u0301 bak wate\u0300e\u0308 geuneuk po\u0308t boh pineung nyan sabab pah wate\u0300e\u0308 jineuk e\u0301k pineung jile\u0300wat ro\u0308t keue\u0308 tingkap leumah putroe\u0308 Alo\u0302ih kareuna lale\u0300e\u0308 bak kalo\u0308n putroe\u0308 Alo\u0302ih nyang cidah that hingga rhe\u0302t. Teutapi Male\u0301m Diwa geuyue\u0308 bantu bak tupe\u0300, bak kamue\u0308, bak geuso\u0308ng dan bak lho\u0308ng, hingga meuhase\u0301 keuh geuteumeung duwa boh pineung nyan."}, {"text_idx": "#000042", "text": "Bak keu singo\u0308h geucok buraq keu po\u0308 teuk u Antara geupeugo\u0308t droe\u0308geuh keu ureue\u0308ng mita seureukah. Sinan meureumpok lom ngo\u0308n aneukgeuh, si Amat jicalitra teuk bak ayahjih bahawa makjih geuneuk peukawe\u0301n ngo\u0308n Raja Muda. Male\u0301m Diwa ngo\u0308n si Ahmat geupeugo\u0308t cara geuneuk lawan Raja Din ngo\u0308n aneukgeuh Raja Muda, hingga Putroe\u0308 Bungsu meuhase\u0301 geupeuplue\u0308ng dan geupeuwoe\u0308 lom le\u0301 Male\u0301m Diwa."}, {"text_idx": "#000044", "text": "ka geucok le\u0301 buraq di Male\u0301m Diwa geutro\u0302n u nanggroe\u0308 Pase\u0300, geublo\u0302h meupadup-padup boh teumpat blah ro\u0308t timu Ace\u0300h keuseuneulheue\u0308h tro\u0302k u Lho\u0302k Sinibo\u0302ng nanggroe\u0308 Raja Angkasah. Keurajeue\u0308n nyan ka jipeuanco\u0302 dan ureue\u0301ng inan ka habe\u0301h jipajo\u0302h bue\u0308t geureuda nyang tinggai cit sidroe\u0308 ino\u0308ng cidah yakni Putroe\u0308 Meureundam Diwi sabab geusom le\u0301 ayahgeuh lam to\u0302ng sira geuyue\u0308 pre\u0300h ureue\u0308ng peuseulamat. Hingga tro\u0302k keuh Male\u0301m Diwa dan meuhase\u0301 geupoh geureuda nyan.\nLheue\u0308h nyan geumeukawe\u0301n keuh ngo\u0308n Putroe\u0308 Meureundam Diwi."}, {"text_idx": "#000045", "text": "Sabab lumpoe\u0308geuh nyang na bahya nyang teuka, Male\u0301m Diwa geupageue beuteuga peutahanan bak teumpat baro\u0302geuh. Hana tre\u0301p lheue\u0308h nyan tro\u0302h Raja Jawa, Male\u0301m Diwa pih ka puto\u0302h lom nyang keu lhe\u0300e\u0308 go\u0308 teuk uroe\u0308 bahgiya geuh.\nNgo\u0308n e\u0301leume\u0300e\u0308 sihe\u0301 si Raja Jawa meuhase\u0301 jipeugo\u0308t Male\u0301m Diwa lage\u0300e\u0308 maye\u0300t, dudoe\u0308 jipuplue\u0308ng Putroe\u0308 jipasoe\u0308 lam rumoh gaca."}, {"text_idx": "#000046", "text": "Teutapi Meureundam Diwi ka lheue\u0308h geupeureunoe\u0308 bak cice\u0301m bayeue\u0308n cara peupule\u0301h Male\u0301m Diwa.\n'Oh wate\u0300e\u0308 ka sihat Male\u0301m Diwa geupo\u0308 lom u Nata dan bak teumpat tinggai Dalikha unto\u0302k geubi haba bak Dalikha ngo\u0308n putroe\u0308 Bungsu pue\u0308-pue\u0308 nyang ka teujadi."}, {"text_idx": "#000047", "text": "Lheue\u0308h nyan Male\u0301m Diwa geumeulayeue\u0308 u Cina. Teutapi wate\u0300e\u0308 prang lam lao\u0302t rhe\u0302t geuh lam ie\u0308 lheue\u0308h nyan ji 'ue\u0308t le\u0301 eungko\u0302t pawo\u0302h. Eungko\u0302t pawo\u0302h nyan mate\u0301 lam lao\u0302t,lheue\u0308h hany'o\u0308t u pulo Jawa. Hai nyan dudoe\u0308 geukalo\u0308n le\u0301 Male\u0301m Kaya, keurabat raja Jawa nyang teungo\u0308h mita ange\u0300n bak bine\u0300h lao\u0302t ngo\u0308n peureumohgeuh. Lam prue\u0308t pawo\u0302h nyan geukalo\u0308n na Male\u0301m Diwa nyang ka jeue\u0308t keu aneuk manyak lom. Hingga geupeularha le\u0301 Male\u0301m Kaya geubo\u0302h nan Male\u0301m Muda."}, {"text_idx": "#000052", "text": "Geukute\u0301p artikel bak laman About Islam, Suhaib lahe\u0301geuh bak lingkungan nyang peunoh keunyamanan dan keume\u0300wahan. Ayahgeuh nakeuh sidroe\u0308 gubernur nyang jithe\u0300e\u0308 di Irak seugohlom tro\u0302h E\u0301seulam keunan. Ayahgeuh nakeuh peujabat nyang langso\u0302ng geubo\u0302h le\u0301 Kisra atawa maharaja Parsia."}, {"text_idx": "#000053", "text": "Sumbe\u0302 lae\u0301n geupeugah ureue\u0308ng nyan nakeuh ureue\u0308ng-ureue\u0308ng Arab nyang pinah u Irak. Tapi, bak saboh masa nanggroe\u0308 nyan jeue\u0308t keu sasaran bansa Rumawi nyang tro\u0302h jiprang dan jidrop ureue\u0308ng teumpat nyan,teumaso\u0302k shuhaib."}, {"text_idx": "#000054", "text": "Lheue\u0308hnyan,Gobnyan jipeubloe\u0308 keunoe\u0308 keude\u0301h le\u0301 cedaga-cedaga berlian. Masa ubeut-ubeut ngo\u0308n reumajageuh nakeuh di nanggroe\u0308 Rumawi Timu (Keurajeue\u0308n Byzantium), lidah ngo\u0308n diale\u0300kgeuh ka meuubah jeue\u0308t keu diale\u0300k Rumawi.\nLheue\u0308h nyan Gobnyan geumeuranto dari Rumawi geugrak langkah nyang panyang hingga keuneulheue\u0308h tro\u0302h u kuta Meukkah.Majikan-geuh teutare\u0301k keu gobnyan sabab gobnyan lise\u0301k ngo\u0308n caro\u0308ng, jeumo\u0308t an sifeue\u0308tgeuh nyang teupat that hingga Shuhaib geupeubibeue\u0308h atawa geupeumarde\u0301hka (hana jeue\u0308t le\u0301 keu budak). Gobnyan pih jibi (le\u0301 majikan) keuseumpatan unto\u0302k meudagang sajan majikan-geuh. Namun bak wate\u0300e\u0308 tro\u0302h u Meukkah, gobnyan geupeukurbeue\u0308n mandum nyan dan geuseurahkan tubo\u0302h geupeuhah hate\u0301 unto\u0302k cahya E\u0301seulam."}, {"text_idx": "#000055", "text": "Wate\u0300e\u0308 di Makkah, Shuhaib jeue\u0308t keu sidroe\u0308 Muslim nyang seutiya an ta'at that keu agama baro\u0302geuh. Gobnyan meuteumeung deungo\u0308 langso\u0302ng dakwah agama E\u0301seulam nibak Nabi SAW. Bak wate\u0300e\u0308 nyan keuh, gobnyan geumeujanji seutiya keu E\u0301seulam."}, {"text_idx": "#000056", "text": "Namun, bak wate\u0300e\u0308 E\u0301seulam ka mulai jithe\u0300e\u0308 le\u0301 ureue\u0308ng rame\u0300, rame\u0300 Muslim nyang jie\u0301lanya le\u0301 kawo\u0302m kaphe\u0301 Quraisy. Teumaso\u0302k Shuhaib, nyang jie\u0301lanya ngo\u0308n jipeu\u2019e\u0300le\u0300h sabab sidroe\u0308 muslim."}, {"text_idx": "#000057", "text": "Bak wate\u0300e\u0308 Rasulullah SAW keuneuk jak hijeurah, Shuhaib geuteupue\u0308 an meunur\u00f8t rancana gobnyan jeue\u0308t ureue\u0308ng keu lhe\u0300e\u0308 lam hijeurah nyan geupeungo\u0308n Rasulullah SAW ngo\u0308n Abu Bakar. Teutapi, ureue\u0308ng-ureue\u0308ng Quraisy ka lheue\u0308h jiato\u0302 peuseunie\u0308p bak malam nyan unto\u0302k jiteugah hijeurah Rasulullah."}, {"text_idx": "#000058", "text": "Awaknyan ka jipeugo\u0302t jaga unto\u0302k jiceugah ngo\u0308n jicok hareutageuh hingga gobnyan han jeue\u0308t geujak hijeurah bak wate\u0300e\u0308 nyan dile\u0300e\u0308. Rasulullah ngo\u0308n sahabatgeuh meuhase\u0301 lheue\u0308h bak malam nyan beureukah bak Allah SWT."}, {"text_idx": "#000059", "text": "Bak saboh wate\u0300e\u0308, gobnyan geubeurusaha geue\u0300lak nyang jitudo\u0302h le\u0301 kawo\u0302m Quraisy deungo\u0308n geuseumule\u0301t hingga bak wate\u0300e\u0308 kawo\u0302m Quraisy lale\u0300, gobnyan langso\u0302ng geue\u0301k ateue\u0308h unta langso\u0302ng geupeuplue\u0308ng deungo\u0308n that tajam. Lheue\u0308h nyan, kawo\u0302m Quraisy jipicrok di liko\u0302t,hingga tre\u0301p bak tre\u0301p juteumeung."}, {"text_idx": "#000060", "text": "Bak wate\u0300e\u0308 ka meukeue\u0308-keue\u0308, Shuhaib geuancam awaknyan ngo\u0308n aneuk panah nyang na lam balue\u0308mgeuh ngo\u0308n nyan sanggo\u0302p geupoh awaknyan mandum. Namun, Shuhaib pih geutawarkan cit meunyo\u0308 awaknyan seutuju, gobnyan akan geupeuleumah teumpat geukeubah hareutageuh, nyang peunte\u0301ng be\u0300k jiganggu hijeurah gobnyan."}, {"text_idx": "#000061", "text": "Pasukan Quraisy nyan teutare\u0301k ngo\u0308n tawaran nyang keu akhe\u0301 nyan an seutuju jiteurimo\u0308ng hareuta seubagoe\u0308 imbalan. Awaknyan jipate\u0301h haba Shuhaib lantaran Shuhaib ureue\u0308ng teupat that akai bagi kawo\u0302m Quraisy."}, {"text_idx": "#000062", "text": "Shuhaib pih geulanjo\u0302t lom perjalanan hijeurahgeuh hingga keuneuneulheue\u0308h meuhase\u0301 meureumpok Rasulullah SAW di Quba. Bak wate\u0300e\u0308 Rasulullah geukalo\u0308n, Rasulullah geusambo\u0302t ngo\u0308nn seunang ate\u0301 sira geukheun, \"Wahe\u0301 Abu Yahya! Meuneukat nyang that meuunto\u0302ng! Meuneukat nyang meuunto\u0302ng!\""}, {"text_idx": "#000063", "text": "Dan bak wate\u0300e\u0308 nyan, geupeutre\u0302n saboh ayat:\n\"An na di antara manusya nyang geute\u0301m teubo\u0302h droe\u0308geuh deumi geuharap ridha Allah, an Allah Maha Peunyanto\u0302n keu hamba-hamba-Geuh.\" (QS. Al-Baqarah: 207).[]"}, {"text_idx": "#000065", "text": "Ngat peungunjo\u0302ng seunang bak teumpat nyan, lado\u0302m jambo\u0302 geupeugo\u0308t ngo\u0308n cuko\u0302p go\u0308t geutamah tutue\u0308 ngo\u0308n taman-taman. Rame\u0300 that ureue\u0308ng jak keunan geujak mita ange\u0300n sira geukeumalo\u0308n umbak jie\u0301k-tro\u0302n bak bine\u0300h lao\u0302t. Teumpat tamasya nyan rame\u0300 dum teuka ureue\u0308ng dari meubagoe\u0308 da\u2019irah geupeuhabe\u0301h masa akhe\u0301 peukan ngo\u0308n keuleuargageuh na cit nyang jak deungo\u0308n ngo\u0308n."}, {"text_idx": "#000066", "text": "Meunyo\u0308 meuheut jak u pante\u0301 Lanco\u0302k, jeue\u0308t neujak ro\u0308t jalan Me\u0300dan-Banda Ace\u0300h,lheue\u0308h nyan neuwe\u0301t ro\u0308t jalan geunire\u0300ng Lapangan Bayu nyang pah di keue\u0308 ganto\u0302 Keucamatan Syamtalira Bayu. Neuiko\u0302t laju jalan nyan hingga abe\u0301h sampe\u0301 tro\u0302h bine\u0300h lao\u0302t nyan."}, {"text_idx": "#000067", "text": "Inan na cit ureue\u0308ng nyang jak keumawe\u0301 bak bine\u0300h lao\u0302t nyan, na nyang tro\u0302h dari luwa da\u2019irah atawa ureue\u0308ng dalam nyang keumawe\u0301 inan sira geupeurasap peumandangan lao\u0302t nyan. Meunyo\u0308 neujak keunan hana neuba kawe\u0301 tapi meuheut neuk keumawe\u0301, teunang, inan na cit teumpat bak geupeuse\u0300wa kawe\u0300 nyang leungkap seureuta umpeue\u0308n pih na inan. Inan murah that geupeuse\u0300wa, mulai yum Rp.5.000 sampe\u0301 Rp. 10.000 teugantung dari tipe alat kawe\u0301 nyang neuk se\u0300wa."}, {"text_idx": "#000068", "text": "Sinan, droneuh akan meurasa laneun bak neudeungo\u0308 su umbak ngo\u0308n lantunan musik. Seulae\u0301n neunikmati peumandangan lao\u0302t, inan na cit geuseudia kuliner nyang mangat-mangat meuteunte\u0300e\u0308, lage\u0300e\u0308 Mi Bie\u0308ng, Udeue\u0308ng ngo\u0308n Tirom.[]"}, {"text_idx": "#000070", "text": "Bak tho\u0302n 1930 lawe\u0301t jikuwasa Hindia Olanda, Jeumpa jeue\u0308t keu saboh da\u2019irah deungo\u0308n pomeure\u0301ntahan droe\u0308 nyang geumat le\u0301 sidroe\u0308 Ule\u0300e\u0308balang.\nMasa jinoe\u0308 Jeumpa jeue\u0308t keu keucamatan lam Kabupate\u0300n Bireue\u0308n."}, {"text_idx": "#000072", "text": "Bak awai abad keu 8 sidroe\u0308 aneuk muda dari Indiya nyang nangeuh Abdullah geutamo\u0308ng u pusat keurajeue\u0308n lam kawasan Blang Seupeue\u0308ng ngo\u0308n kapai dagang ro\u0308t Kuwala Jeumpa tujuwangeuh geuneuk meukat."}, {"text_idx": "#000073", "text": "Abdullah lheue\u0308h nyan geudue\u0308k sinan sira geupeureunoe\u0308 e\u0301leume\u0300e\u0308 agama E\u0301seulam keu ureue\u0308ng sinan. Ureue\u0308ng lam nanggroe\u0308 nyan deungo\u0308n seunang hate\u0301 geuteurimo\u0308ng agama E\u0301seulam sabab galakgeuh keu peurangui Abdullah nyan nyang leumbo\u0302t. Abdullah lheue\u0308h nyan geupeukawe\u0301n ngo\u0308n putroe\u0308 raja nyang nan Ratna Keumala. Dudoe\u0308 Abdullah geubo\u0302h keu raja geugantoe\u0308 ayahtuwangeuh, lheue\u0308h nyan wilayah nyan geubo\u0302h nan keurajeue\u0308n Jeumpa."}, {"text_idx": "#000074", "text": "Deungo\u0308n na keurajeue\u0308n E\u0301seulam Jeumpa nyoe\u0308 jeue\u0308t keuh tapeuseuto\u0308t seujarah geupeudo\u0308ng Keurajeue\u0308n Peureulak nyang geuanggap seubagoe\u0308 keurajeue\u0308n E\u0301seulam pho\u0302n di Nusantara. Peureulak bak tho\u0302n 805 M nakeuh bandar peulabo\u0302han nyang pokuwasa peudagang turo\u0302nan Parsi nyang geupimpe\u0301n le\u0301 sidroe\u0308 turo\u0302nan Raja E\u0301seulam Jeumpa Peunge\u0300ran Salman al-Parsi deungo\u0308n Putroe\u0308 Manyang Seuludang nyang nangeuh Meurah Syahir Nuwi. Seubagoe\u0308 saboh peulabo\u0302han dagang nyang maju ngo\u0308n aman jeue\u0308 keu teumpat peuniyo\u0302h kapai dagang Muslim Arab ngo\u0308n Persia.\nMeusabab nyan keuh agama E\u0301seulam di da\u2019irah nyan timoh ngo\u0308n meutamah rame\u0300, hai nyan sabab le\u0302 nyang kawe\u0301n antara ce\u0300daga musle\u0301m ngo\u0308n ureue\u0308ng ino\u0308ng bak teumpat nyan, hingga lahe\u0301 keuh turo\u0302nan darah Arab ngo\u0308n Persia nyang kawe\u0301n ngo\u0308n aneuk dara Peureulak. Kaadaan nyan keuh teudo\u0308ng keurajeue\u0308n E\u0301seulam Peureulak Pho\u0302n, bak uroe\u0308 seulasa buleue\u0308n Muharam, tho\u0302n 840 Masihi."}, {"text_idx": "#000081", "text": "Seumeujid Raya Baiturrahman awai pho\u0302n geupeugo\u0308t bak masa Keurajeue\u0308n Ace\u0300h. Meububo\u0302ng seumeujid nyan geupeugo\u0308t lage\u0300e\u0308 ciri khaih seumeujid-seumeujid lae\u0301n di Nusantara bak masa nyan, bubo\u0302ng meusagoe\u0308 meususo\u0302n peue\u0308t boh bubo\u0302ng."}, {"text_idx": "#000082", "text": "Na duwa boh ve\u0300reusi seujarah teuntang riwayat geupeugo\u0308t seumeujid nyan. Lado\u0302m sumbe\u0302 geupeugah seumeujid nyan geupeudo\u0308ng pho\u0302n bak tho\u0302n 1229 masihi le\u0301 Seulo\u0302tan Alauddin Johan Mahmudsyah. Teuma, sumbe\u0302 nyang lae\u0301 geupeugah seumeujid nyan geupeugo\u0308t le\u0301 Seulo\u0302tan Iseukanda Muda bak tho\u0302n 1612 masihi."}, {"text_idx": "#000083", "text": "Lam sipanyang masa, seumeujid nyan tom jite\u0302t le\u0301 Olanda yo\u0302h wate\u0300e\u0308 jiprang Koetaradja (Banda Ace\u0300h) bak tho\u0302n 10 April 1873 masihi. Runto\u0302h beunangun seumeujid teupance\u0301ng seumangat perlawanan ureue\u0308ng Ace\u0300h bak masa nyan. Ureue\u0308ng nyan geumeujuwang geupeutheun seumeujid sampe\u0301 meulagoe\u0308 darah. Lam prang nyan, awak Olanda mate\u0301 sidroe\u0308 panglima jih, Mayor Jeuneural Johan Harmen Rudolf Ko\u0308hler bak tho\u0302n 14 April 1873 masihi."}, {"text_idx": "#000084", "text": "Geudo\u0302ng seumeujid dudoe\u0308 jipeugo\u0308t lom le\u0301 awak Olanda ateue\u0308h pare\u0301ntah Jeuneural Van Der Heijden. Jipeugo\u0308t keulayi seumeujid nakeuh jineuk cok hate\u0301 ureue\u0308ng Ace\u0300h ngat jeue\u0308t jidue\u0308k Olanda di Kutaraja. Seumeujid Raya Baiturrahman jipeugo\u0308t keulayi bak tho\u0302n 1879 \u2013 1881 M. Arsitektur geudo\u0302ng nyang baro\u0302 nyan geupeugo\u0308t le\u0301 de Bruchi nyang geucok curak Moghul (India)."}, {"text_idx": "#000085", "text": "Seumeujid nyang neudue\u0308k bak pusat Kuta Banda Ace\u0300h nyan lheue\u0308h nyan na meupadup-padup go\u0308 ka geupeuluwah. Pho\u0302n-pho\u0302n geupeuluwah bak tho\u0302n 1936 masihi. Ateue\u0308h pare\u0301ntah Gubernur Jeuneural A. PH. Van Aken, geupeugo\u0308t duwa boh kubah blah ro\u0308t wie\u0308 ngo\u0308n blah ro\u0308t uneun seumeujid. Lheue\u0308h nyan, bak tho\u0302n 1958 - 1965 masihi, geudo\u0302ng seumeujid nyan geupeuluwah lom. Wate\u0300e\u0308 geupeuluwah nyang keu duwa go\u0308 nyan geutamah duwa boh kubah teuk ngo\u0308n duwa krak meunara blah ro\u0308t barat."}, {"text_idx": "#000086", "text": "Bak tho\u0302n 1992 masihi, geutamah lom duwa boh kubah ngo\u0308n limo\u0308ng boh meunara. Lheue\u0308h nyan geupeuluwah leue\u0308n lom mandum luwah 16.070 me\u0300te\u0300 persegi.\nYo\u0302h wate\u0300e\u0308 trage\u0300di tsunami bak tho\u0302n 26 Dise\u0300mbe\u0302 2004, seumeujid nyan seulamat adak pih na bacut nyang reulo\u0308h."}, {"text_idx": "#000087", "text": "Teuma na geure\u0300novasi sampe\u0301 abe\u0301h beulanja Rp20 miliya. Pe\u0300ng nyan meuasai nibak beunantu do\u0302nya internasyonal, antara lae\u0301n nakeuh Saudi Charity Campaign. Geure\u0300novasi nyan lheue\u0308h bak 15 Januari 2008 masihi."}, {"text_idx": "#000088", "text": "Lheue\u0308h keuseuneulheue\u0308h bak tho\u0302n 2015 masih yo\u0302h wate\u0300e\u0308 doto Zaini Abdullah-Muzakir Manaf geudue\u0308k Gubernur-Wakil Gubernur Ace\u0300h, seumeujid nyanb geure\u0300novasi. Geupeugo\u0308t lage\u0300e\u0308 suwasana seumeujid Nabawi di Madinah, geupasang 12 boh payo\u0302ng elektrik, basement teumpat tue\u0308ng ie\u0308 seumayang, teumpat parkir lom dimiyub tanoh, nyan mandum lheue\u0308h geupeugo\u0308t bak tho\u0302n 2017 masihi."}, {"text_idx": "#000091", "text": "Peuta lam aksara jawoe\u0308 nyan geupeugo\u0308t bak tho\u0302n 1850 bak masa pomeure\u0301ntahan Seulo\u0302tan Ibrahim Mansyur Cah. Ngo\u0308n sio\u0302n surat, peuta nyan geypeuleumah bak peunguwasa Turuki O\u0302seumaniyah di Istanbul. Geuba le\u0301 uto\u0302san Sidi Muhammad meusigo\u0308 geuba ngo\u0308n surat penegasan hubo\u0302ngan Ace\u0300h - Turuki nyang ka geujale\u0301n seujak abad keu 15."}, {"text_idx": "#000092", "text": "Geulakap nan bandar le\u0301 kartograf Keurajeue\u0308n Ace\u0300h tente\u0300e\u0308 na seubab. Mungke\u0301n saweue\u0308b inan na bue\u0308t-seumeubue\u0308t meukat-meuneukat ngo\u0308n komonitah peunte\u0301ng bak masa nyan."}, {"text_idx": "#000093", "text": "Ureue\u0308ng-due\u0308k inan geupeugah meuasai di Ace\u0300h Raye\u0302k nyang neuteuka wate\u0300e\u0308 masa pho\u0302n geupeuluwah Keurajeue\u0308n Ace\u0300h u wilayah blah ro\u0308t barat pulo Sumatra. Lheue\u0308h nyan baro\u0302 tro\u0302h etnis Minangkabau nyang tro\u0302h meutahap-tahap, lheue\u0308h nyan baro\u0302 teujadi akulturasi (meujampu) budaya. Ureue\u0308ng nyan geupeugo\u0308t komunitah meugoe\u0308 lom geupuga tanoh-tanoh baro\u0302 atawa lampo\u0302h-lampo\u0302h baro\u0302 bak geuseumula seunaman."}, {"text_idx": "#000094", "text": "Dari jameun ko\u0308n pade\u0301 ka jeue\u0308t keu komoditaih peunte\u0301ng. Bungong lawang, lada ngo\u0308n boh pala pih komoditaih lae\u0301n nyang meujaya di sinan. Sampe\u0301 'an jinoe\u0308 boh pala manto\u0308ng meuyum, teuma nyang lae\u0301n ka jareue\u0308ng. Mungke\u0301n dabeue\u0308h-dabeue\u0308h nyan nyang na tom jeue\u0308t keu barang meuneukat bak peulabo\u0302han tuha inan.\nMeubagoe\u0308 macam bije\u0300h pho\u0302n dabeue\u0308h nyan geuba le\u0301 ureue\u0308ng meukat nyang piyo\u0302h bak peulabo\u0302han nyan, atawa geukire\u0301m langso\u0302ng dari nang Keurajeue\u0308n. Lheue\u0308h nyan geukeumbangkan le\u0301 ureue\u0308ng Mangge\u0301ng."}, {"text_idx": "#000099", "text": "'Oh lheue\u0308h tro\u0302h neuriwang lom Teuku Sandang, gobnyan geuangke\u0300e\u0308 lom jeue\u0308t keu raja Mangge\u0301ng. Na meupadup tre\u0301p geumat pomeure\u0301ntahan lom,gobnyan geugantoe\u0308 lom le\u0301 Teuku Raja E\u0301seukanda bak tho\u0302n 1933. Gobnyan nakeuh raja keuseuneulheuh nanggroe\u0308 Mangge\u0301ng."}, {"text_idx": "#000102", "text": "Nanggroe\u0308 Mangge\u0301ng geutandatangan korte verklaring (peujanjian paneuk) seubagoe\u0308 tanda tundo\u0302k keuPomeure\u0301ntah Olanda, bak tho\u0302n 1881. Tapi wilayah nyan han jeue\u0308t cit jikuwasa peunoh le\u0301 Olanda, sabab na perlawanan nibak ureue\u0308ng-ureue\u0308ng inan nyang geulawan peunjajah. Hana meusaboh pih tangse\u0301 nyang meuhase\u0301 jipeudo\u0308ng di sinan. Cuma di Blangpidie\u0308 sagai nyang jiteumeung peugo\u0308t tangse\u0301 nyan, nyang jeue\u0308t keu pusat Olanda di Ace\u0300h Barat Daya."}, {"text_idx": "#000104", "text": "Cara prang nyang hayeue\u0308 ngo\u0308n beuhe\u0302 di Tgk Peukan sampe\u0301-sampe\u0301 marsose han meuho-tunongbaro\u0302h, pah bak wate\u0300e\u0308 mata-uroe\u0308 keuneuk tubie\u0308t bak 10 uroe\u0308 buleue\u0308 Se\u0300pte\u0300mbe\u0302 1926. Prang raye\u0302k nyan le\u0302 that teuntra Olanda ngo\u0308n Laskar Mujahiddin nyang meuninggai inan, teumaso\u0302k gobnyan (Tgk Peukan). adak pih gobnyan ka meuninggai, seumangat peujuwangan sang pahlawan teutap geupeulanjo\u0302t le\u0301 geuneurasi-geuneurasi sampe\u0301 Jeupang teuka.[]"}, {"text_idx": "#000108", "text": "Meunuro\u0302t calitra wate\u0300e\u0308 pho\u0302n geupuga tanoh unto\u0302k geumeugampo\u0302ng di sinan bak tanoh nyan le\u0302 that jitimoh bak awe\u0301, Syeikh Abdurrahim geukalo\u0308n na sibak bak awe\u0301 meucahya. 'Oh wate\u0300e\u0308 geukoh awe\u0301 nyan jitubie\u0308t geutah. Sampe\u0301 keuh dudoe\u0308 teumpat nyan geubo\u0302h nan Awe\u0301 Geutah an lheue\u0308h nyan e\u0301leume\u0300e\u0308 agama E\u0301seulam mula geupeureunoe\u0308 lam da\u2019irah nyan. Gobnyan seumake\u0301n tre\u0301p make\u0301n jituri ban sigom Ace\u0300h seubagoe\u0308 sidroe\u0308 ulama Sufi. Sampe\u0301 na meupadup-padup boh keurajeue\u0308n E\u0301seulam nyang na di Ace\u0300h bak masa nyan geujale\u0301n keurija-sabansare\u0301 ngo\u0308n nanggroe\u0308 Awe\u0301 Geutah. Awaknyan (Keurajeue\u0308n E\u0301seulam) geukire\u0301m uto\u0302san khusuih u Awe\u0301 Geutah ngat geumeugure\u0300e\u0308 bak Teungku Syeikh Abdurrahim. Meusabab nyan keuh bak masa nyan aneuk muridgeuh nyang teuka dari luwa Awe\u0301 Geutah geulakap nan Syeikh Abdurrahim seubagoe\u0308 Teungku Chik Awe\u0301 Geutah."}, {"text_idx": "#000112", "text": "Di sinan na saboh beunango\u0302n be\u0300nte\u0300ng Kuta Bate\u0300e\u0308 nyang geupeugo\u0308t yo\u0302h wate\u0300e\u0308 Keurajeue\u0308n Trumon lam jaroe\u0308 Teuku Raja Fansuri Alamsyah nyang kadang-kadang geukheun Teuku Raja Batak. Bak masa nyan, Trumon meucuhu ngo\u0308n jaya sampe\u0301 geucitak mata-pe\u0300ng droe\u0308 seubagoe\u0308 alat tuka nyang sah nibak masa nyan."}, {"text_idx": "#000114", "text": "Seulae\u0301n geungui seubagoe\u0308 be\u0300nte\u0300ng peutahanan, be\u0300nte\u0300ng nyan geungui cit seubagoe\u0308 ganto\u0302 pusat bak geuato\u0302 pomeure\u0301ntah le\u0301 Raja. Lam be\u0300nte\u0300ng nyan na cit meuligoe\u0308 Raja an saboh geudo\u0302ng teumpat geukubah peukakaih ngo\u0308n dabeue\u0308h peunte\u0301ng lae\u0301n atra Keurajeue\u0308n."}, {"text_idx": "#000115", "text": "Luwah beunangun nyan nakeuh seukita 60 x 60 me\u0300te\u0300,manyang nakeuh kira-kira peue\u0308t me\u0300te\u0300. Meunyo\u0308 keuteubai binte\u0301h na sime\u0300te\u0300 ngo\u0308n lhe\u0300e\u0308 lape\u0301h. Binte\u0301h blah ro\u0308t luwa geupeugo\u0308t ngo\u0308n bate\u0300e\u0308 bata, lheue\u0308h nyan bate\u0300e\u0308 pasi na teubai meu 30 sentime\u0300te\u0300, lheue\u0308h nyan binte\u0301h blah ro\u0308t dalam geupeugo\u0308t ngo\u0308n bata tanoh klie\u0308t.\nBak seulingka be\u0300nte\u0300ng nyan na saboh bale\u0300 side\u0301k. Bale\u0300 nyan be\u0301yasa geungui wate\u0300e\u0308 geudue\u0308k pakat atawa geumucawarah deungo\u0308n sidang-sidang adat keurajeue\u0308n nyang geupimpe\u0301n langso\u0302ng le\u0301 Raja. Selae\u0301n nibak nyan inan na cit rumoh sula (peunjara). Sula nakeuh beusoe\u0308-beusoe\u0308 nyang geupeupate\u0301ng bak tanoh bak teumpat geuhuko\u0302m mate\u0301 peunjeuheue\u0308t nyang keuno\u0308ng huko\u0302man mate\u0301."}, {"text_idx": "#000118", "text": "Meusabab hai nyan han jeue\u0308t tahireue\u0308n, meunyo\u0308 Be\u0300nte\u0300ng Kuta Bate\u0300e\u0308 nyan seulamat nibak beuncana geulumbang tsunami, beureu\u2019at do\u0302'a Raja-raja Trumon nyang jithe\u0300e\u0308 male\u0301m-male\u0301m."}, {"text_idx": "#000120", "text": "Kuta Sabang na tom na Radio Zend Station nakeuh stasiyo\u0302n radiyo\u0302 te\u0300le\u0300graf pho\u0302n lam wilayah Hindiya Olanda. Tro\u0302h bak uroe\u0308 nyoe\u0308 euncit geudo\u0302ng nyan hana le\u0301 teuhiro\u0308.\nSabang saboh kuta nyang meubeuntuk kuta pulo-pulo blah ro\u0308t baro\u0302h pulo Sumatra,Pulo We\u0300h pulo nyang raye\u0302k antara pulo-pulo lam wilayah Sabang. Kuta Sabang geupeujeue\u0308t cit keu zona e\u0300konomi bibeue\u0308h Indo\u0302ne\u0300siya nibak sa'ah nyoe\u0308."}, {"text_idx": "#000121", "text": "Ve\u0300reusi lae\u0301n na cit nyang peugah, Sabang meuasai nibak bahsa Arab, \u201cShabag\u201d nyang meumakna gunong beureuto\u0302h. Sabab jameun manto\u0308ng le\u0302 gunong meuapuy nyang aktif di Sabang hay nyan jeue\u0308t takalo\u0308n bak gunong meuapuy Jaboi ngo\u0308n gunong meuapuy lam lao\u0302t Pria Lao\u0302t."}, {"text_idx": "#000122", "text": "Lam seujarah, Sabang jithe\u0300e\u0308 seubagoe\u0308 peulabo\u0302han alam, Kolen Station le\u0301 kolonial Olanda seumeunjak tho\u0302n 1881. Bak tho\u0302n 1887, Firma Delange geubantu Sabang Haven meuteumeung hak peutamah, peudo\u0308ng faseulitah ngo\u0308n sarana nyang jipeureule\u0300e\u0308 le\u0301 peulabo\u0302han."}, {"text_idx": "#000125", "text": "Seulae\u0301n jithe\u0300e\u0308 ngo\u0308n alam lao\u0302t nyang cidah, Sabang le\u0302 cit keuneubah seujarah. Lage\u0300e\u0308 geudo\u0302ng-geudo\u0302ng tuha, be\u0300nte\u0300ng, ngo\u0308n meuriyam nyang jeue\u0308t keu saksi seujarah masa dile\u0300e\u0308."}, {"text_idx": "#000126", "text": "Sabang seubagoe\u0308 kuta tuha saban cit lage\u0300e\u0308 kuta tuha lae\u0301n di Nusantara nyang le\u0302 geudo\u0302ng-geudo\u0302ng keuneubah masa kolonial Olanda, salah saboh nakeuh Rumoh Teuku Abbas."}, {"text_idx": "#000127", "text": "geupeugah le\u0301 Albina (Pembina SHS), rumoh nyan geudeuse\u0300n le\u0301 arsite\u0300k Jeureuman,tapi hana geuteusoe\u0308 nan nyan dan hana geuteumeung data ureue\u0308ng nyan pih,uto\u0302h nyang peugo\u0308t rumoh nyan pih ureue\u0308ng nyang geuba le\u0301 arsiste\u0300k Jeureuman nyan cit.\nRumoh nyan meupageue\u0308 beuton cit, adak pih ce\u0300t bak binte\u0301h rumoh nyan ka pheu tapi hana meukureue\u0308ng nilai ceudah karya seni bak beuntuk rumoh nyan. Bak leue\u0308n keue\u0308 rumoh nyan manto\u0308ng leumah naleue\u0308ng nyang meunijo\u0302 sabab manto\u0308ng geuhiro\u0308."}, {"text_idx": "#000128", "text": "Pomeure\u0301ntah Kuta Sabang geupuga keulayi taman nyan bak tho\u0302n 1970 lheue\u0308h nyan geugantoe\u0308 nan jeue\u0308t keu Taman Gembira lheue\u0308h nyan geugantoe\u0308 lom jeue\u0308t keu Taman Ria. Jinoe\u0308 taman nyan kaye\u0301m geunguy keu teumpat ureue\u0308ng meu'e\u0301n (pagelaran) seuni ngo\u0308n budaya."}, {"text_idx": "#000129", "text": "Lae\u0301n nibak nyan na cit arsiste\u0300ktur jameun di Sabang nyang jeue\u0308t takalo\u0308n bak seulingka jeurat ureue\u0308ng E\u0301rupa. Bak teumpat nyan geuseumiyup ureue\u0308ng E\u0301rupa ngo\u0308n milite\u0300 E\u0301rupa nyang meubansa De\u0301nmark, Yunani, Peurance\u0301h, Jeureuman an nyang pho\u0302n that Olanda seujak tho\u0302n 1800-an. Jeurat nyan neudue\u0308k di Kota Atas."}, {"text_idx": "#000130", "text": "Seubagoe\u0308 kuta meuseujarah nyang dari jameun rame\u0300 teuka ureue\u0308ng meukad dari luwa nanggroe\u0308, ka teunte\u0300e\u0308 Sabang le\u0302 keuneubah arsitektur geudo\u0302ng seujarah nyang han e\u0301k soe\u0308 bo\u0302h yum. Ko\u0308n cuma keu ureue\u0308ng tamaca, arsitektur tuha nyan mesti suwah geuhiro\u0308 unto\u0302k keupeunte\u0301ngan seunide\u0301k ngo\u0308n keumajuan bideue\u0308ng e\u0301leume\u0300e\u0308 arsitektur. Sabab hai nyan, tapeurle\u0300e\u0308 deunuko\u0302ng peunoh bak mandum pihak unto\u0302k komitmen lam peukeumang seujarah Kuta Sabang."}, {"text_idx": "#000133", "text": "Kisah ngo\u0308n nan cuhada nyan na geutule\u0301h bak plang jeurat nyan di sinan,\nUreue\u0308ng nyang cahid nyan nakeuh;"}, {"text_idx": "#000140", "text": "Peukara prang nyan nibak away tho\u0302n 1902, peurte\u0301 cuhada lapan nyan geuhalang pa\u2019i Marsose nyang jumeulah 24 droe\u0308 ange\u0300ta nyang meubude\u0301. Seudangkan cuhada lapan cuma geunguy peudeue\u0308ng seubagoe\u0308 sinyatageuh, saweue\u0308b beureukat seumangatgeuh cuhada lapan nyan meuhase\u0301 geupoh ban-mandum pa\u2019i marsose nyan.\nLheue\u0308h nyan geupeusapat bandum sinyata marsose le\u0301 cuhada lapan, bak teungo\u0308h geupeusapat-peusapat sinyata nyan hana geuthe\u0300e\u0308-the\u0300e\u0308 teuka marsose beunantu dari arah Jeunie\u0308b u teumpat nyan. Meunan tro\u0302h marsose nyan langso\u0302ng jitimbak cuhada lapan nyan hingga meuninggay.\nSaweue\u0308b gram that awak marsose nyan sabab jikalo\u0308n ngo\u0308n jih mandum mate\u0301,hingga jicok manye\u0300t cuhada lapan nyan jicang-cang ngo\u0308n peudeue\u0308ng droe\u0308 mase\u0301ng-mase\u0301ng le\u0301 awak marsose nyan.\nLheue\u0308h nyan jasad nyang jicang-cang le\u0301 marsose nyan geucok le\u0301 ureue\u0308ng gampo\u0302ng geuseumiyub lam saboh urue\u0308k."}, {"text_idx": "#000141", "text": "Jinoe\u0308 rame\u0300 ureue\u0308ng nyang jak saweue\u0308 nibak jeurat cahid lapan, na nyang jak peulheue\u0308h kao\u0302y.\nHay nyang meunare\u0301k inan nakeuh na sibak bak kaye\u0300e\u0308 nyang geupeunan bak sala teungeut, sabab bak nyan 'oh uroe\u0308 jibleut 'oh malam teungeut, hay nyan sabab o\u0302n jih 'oh uroe\u0308 keumang,'oh ka seupo\u0302t uroe\u0308 ka layo\u0302h."}, {"text_idx": "#000143", "text": "Hay nyan upacara adat Ace\u0300h jeue\u0308t na ciri khaih ngo\u0308n makna khuso\u0302ih unto\u0302k geutanyoe\u0308 teupue\u0308.\nUpacara adat be\u0301yasa geupeugo\u0308t khanduri seubagoe\u0308 beuntuk rasa syuko\u0302."}, {"text_idx": "#000144", "text": "Upacara adat nyang manto\u0308ng geupeubue\u0308t le\u0301 ureue\u0308ng Ace\u0300h nakeuh :"}, {"text_idx": "#000145", "text": "Upacara adat peusijue\u0308k be\u0301yasajih geupeugo\u0308t bak wate\u0300e\u0308 sidroe\u0308-droe\u0308 ureue\u0308ng tro\u0302h h'eut. Lage\u0300e\u0308 miseue\u0308 tapeugah sidroe\u0308-droe\u0308 ureue\u0308ng ka e\u0301k geupeugo\u0308t keude\u0301 baro\u0302, ka e\u0301k geubloe\u0308 kandraan, atawa ka geudue\u0308k plamin dan lae\u0301n-lae\u0301n nibak nyan lom.\nUreue\u0308ng nyang peusijue\u0308k nyan be\u0301yasajih tokoh agama atawa tokoh adat nibak teumpat nyan.\nLam acara nyan geuseureuta deungo\u0308n do'a seubagoe\u0308 rasa syuko\u0302 keu Po-tallah."}, {"text_idx": "#000146", "text": "Upacara adat Meugang atawa Makmeugang nakeuh acara seumeusie\u0308, pue\u0308 keuh geusie\u0308 kame\u0300ng, geusie\u0308 lumo, geusie\u0308 keubeue\u0308 seubagoe\u0308 kureubeue\u0308n. Be\u0301yasajih geupeugo\u0308t 3 go\u0308 lam sitho\u0302n, ya'ni bak siuroe\u0308 seugohlom puwasa, bak siuroe\u0308 seugohlom uroe\u0308 Idul Fitri dan bak siuroe\u0308 seugohlom Idul Adha. Nibak uroe\u0308 nyan lage\u0300e\u0308 ka waje\u0301b nibak ureue\u0308ng Ace\u0300h tie\u0308p-tie\u0308p rumoh beu na sie\u0308, adak beurangkaban pih geusape\u0301h ureue\u0308ng Ace\u0300h beu na sie\u0308 di rumohgeuh. Kadang na rumoh ureue\u0308ng gasie\u0308n atawa na rumoh aneuk yatim nyang han e\u0301k geupeuna sie\u0308, be\u0301yasajih ureue\u0308ng tuha gampo\u0302ng geupeugo\u0308t mupakat beu na sie\u0308 nibak rumoh nyan.\nAdat Meugang nakeuh saboh adat nyang meuasai nibak Seulo\u0302tan E\u0301seukanda Muda. Masa Gobnyan, bak uroe\u0308 meugang nyan geubagi-bagi sie\u0308 pre\u0301 keu ban sigom Bandar Ace\u0300h Darussalam (Ace\u0300h Besar jinoe\u0308)."}, {"text_idx": "#000147", "text": "Upacara adat khaduri beureu\u2019at (beureukat) nakeuh tradisi macarakat Ace\u0300h nyang be\u0301yasa geupeugo\u0308t nibak buleue\u0308n C'akban lam keule\u0300nde\u0302 hijriyah.\nBuleue\u0308n c'akban nakeuh buleue\u0308n Khanduri Bu meunyo\u0308 lam keule\u0300nde\u0302 Ace\u0300h. Acara nyan geupeugo\u0308t di seumeujid, meunasah, atawa di bale\u0300 lheue\u0308h seumayang mugre\u0301b atawa lheue\u0308h geuseumayang 'icha.\nUreue\u0308ng nyang jak keunan geuba idang nyang meuasoe\u0308 peunajo\u0302h lage\u0300e\u0308 bu ngo\u0308n teumon bu dan geuba ie\u0308.\nLheue\u0308h nyan, macarakat geupajo\u0302h rame\u0300-rame\u0300 nibak teumpat nyan seubagoe\u0308 geunikmati beureukat nibak buleue\u0308n c'akban."}, {"text_idx": "#000148", "text": "Adat Tulak Bala nyang be\u0300yasa geupeugo\u0308t le\u0301 ureue\u0308ng bine\u0300h lao\u0302t lam sitho\u0302n sigo\u0308.\nKhanduri nyan geupeugo\u0308t bak buleue\u0308n safa,hay nyan geupeucaya sabab bak buleue\u0308n safa kaye\u0301m na musibah."}, {"text_idx": "#000152", "text": "Bak wate\u0300e\u0308 pho\u0302n ureue\u0308ng meugoe\u0308 blang geutre\u0302n u blang maka geupeugo\u0308t saboh upacara nyang geubo\u0302h nan Khanduri Ule\u0300e\u0308 Lue\u0308ng, khanduri nyan geupeugo\u0308t bak wate\u0300e\u0308 pho\u0302n geupeutre\u0302n ie\u0308 lam alue\u0308 u dalam blang."}, {"text_idx": "#000153", "text": "Lheue\u0308h nyan, meunyo\u0308 ka na umu pade\u0301 meu sibuleue\u0308n atawa duwa buleue\u0308n ureue\u0308ng Klue\u0308t geupeugo\u0308t khanduri kanji,\nKhanduri intat kanji u blang geupimpe\u0301n le\u0301 Juru Biyo\u0302 atawa Kejurun Belang (Keujrue\u0308n Blang)."}, {"text_idx": "#000155", "text": "Meunyo\u0308 ka lheue\u0308h geukeumeukoh lheue\u0308h nyan geuneuk pula pade\u0301 lom, ureue\u0308ng meublang geupeugo\u0308t Khanduri Pade\u0301 Baro\u0302."}, {"text_idx": "#000157", "text": "Bak uroe\u0308 nyan ureue\u0308ng Ace\u0300h geumeuseuraya bak seumeujid atawa bak meunasah nyang geunguy unto\u0302k geupeugo\u0308t khanduri nyan. Be\u0301yasa khanduri nyan, uroe\u0308 geupeugo\u0308t acara khanduri, meudike\u0301 ngo\u0308n peudato (ceuramah)."}, {"text_idx": "#000158", "text": "Khanduri Peutro\u0302n Aneuk nakeuh khanduri keu aneukgeuh nyang baro\u0302 lahe\u0301, khanduri nyan geupeugo\u0308t bak uroe\u0308 keu 7 lheue\u0308h lahe\u0301, na cit geupeugo\u0308t bak uroe\u0308 keu 44 umu aneukgeuh."}, {"text_idx": "#000161", "text": "Subscribe di situs ini untuk mendapatkan update berita terbaru"}, {"text_idx": "#000162", "text": "Acheh Network adalah Platform media yang menyajikan Berita terkini, Sejarah, Budaya, Keagamaan, Traveling serta informasi dan tips lainnya.\nKami juga menerima kiriman artikel dari pembaca dengan menyertakan biodata diri dan melalui proses editing dari editor Acheh Network sebelum dipublikasikan."}]